  Виталий Пронин «Удмурт Кенешлэн» ёрос ёзэз кылдэм дырысен Сюмсиын ортчытъяськомы удмурт нылпиослы сӥзем ёлка.Таяз шулдыръяськонэ ёросысьтымы 75 пиналъёс вуизы. Ужрадамы лыктыны мылкыд карисьёс котьку но трос луо, соин ик таяз аре люкамы нылпи садэ ветлӥсьёсты но 1-тӥ классын дышетскисьёсты.  Ялӥмы, мед тодозы удмурт кылэз яке мед валалозы.Нылпиосты котьку сямен утялтӥмы турынлэсь парем чаен, ческыт сиёнъёсын, собере кутскиз ёлка котырын шулдыръяськон. Удмурт Тол бабай но Лымы ныл сяна, Дед Морозмы но Снегурочкамы вал - пумиськон 2 кылын мынӥз. Пиналъёс эктӥзы, кырӟазы, кылбур веразы, соосын ӵош шулдыръяськизы Атас, Обыда, Ӟичы, Коӵыш. Нылпиослы туж кельшиз удмурт ёлка, сьӧразы лыктэм анайёссы, песянайёссы но соос понна туж шумпотӥзы. Ёрос огазеяськонмы но спонсоръёс юрттэмен, ваньмыз ик пиналъёс кузьым басьтӥзы.Евдокия Ильиных   Сюмси ёрос, Тукан гурт  